For kunderne i pensionsselskaberne kan det betyde, at de vil opleve, at der skal gøres en ekstra indsats i forbindelse med, at de bliver kunder i et pensionsselskab, når de ændrer i deres pensionsordning, eller når de skal have ordningen udbetalt. Det kan fx være, at de bliver bedt om at indsende en kopi af deres legitimation, eller at de bliver bedt om at dokumentere, hvor pengene til en indbetaling kommer fra (fx lønsedler, arv, hussalg o.l.). De kunder, som har en almindelig pensionsordning via deres arbejdsgiver, og som udgør langt hovedparten af danske pensionskunder, skal typisk gøre meget lidt for at hjælpe selskaberne med at forebygge hvidvask og terrorfinansiering.